laion/Wikipedia-Exotic huggingface dataset:
קרול מילר

קרול דיוויין מילר (באנגלית: Carol Devine Miller; נולדה ב-4 בנובמבר 1950) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת וירג'יניה המערבית. טרם היבחרה לבית הנבחרים האמריקאי הייתה חברה בבית הנבחרים של וירג'יניה המערבית, מטעם המפלגה הרפובליקנית. מילר נולדה בקולומבוס שבאוהיו, בתו של חבר הקונגרס של ארצות הברית לשעבר סמואל ליפר דייווין. למילר תואר ראשון בהיסטוריה ובמדע המדינה ממכללת קולומביה קולג' לנשים בלבד השוכן בקולומביה שבקרוליינה הדרומית. ב-2 בנובמבר 2004 הייתה לראשונה מועמדת בבחירות מטעם המפלגה הרפובליקנית לבית הנבחרים של וירג'יניה המערבית, אך הפסידה בבחירות הכלליות. ב-7 בנובמבר 2006 נבחרה לראשונה לבית הנבחרים של המדינה, והושבעה לתפקידה בינואר 2007. מילר המשיכה להיבחר לבית הנבחרים של וירג'יניה המערבית אחת לשנתיים עד ל-2018. ב-8 במאי 2017 הודיע אוון ג'נקינס, חבר בית הנבחרים של ארצות הברית מטעם מחוז הקונגרס השלישי של וירג'יניה המערבית על כוונתו להתמודד נציגהּ המכהן של וירג'יניה המערבית בסנאט של ארצות הברית, ג'ו מנצ'ין. בעקבות הודיעה מילר באוגוסט אותה השנה על כוונתה להתמודד על מושבו של ג'נקינס. ב-8 במאי 2018 גברה מילר על יריביה בבחירות המקדימות שנערכו במפלגה הרפובליקנית למועמדות המפלגה לבית הנבחרים מטעם מחוז הקונגרס השלישי של וירג'יניה המערבית. סקרי בחירות הצביעו על המירוץ כמובטח למפלגה הרפובליקנית או לחלופין צמוד ביותר. בבחירות הכלליות היא ניצבה בפני חבר הסנאט של וירג'יניה המערבית, מייג'ור בדימוס ריצ'רד אוג'דה, וניצחה כשסחפה 56.4% מקולות הבוחרים. עם היבחרה הפכה לאישה הראשונה המייצגת את וירג'יניה המערבית בבית הנבחרים מטעם מחוז הקונגרס השלישי, והאישה היחידה בבחירות 2018 להיבחר למושב פתוח בבית הנבחרים. בבית הנבחרים חברה מילר בוועדת התחבורה והתשתית ובוועדת הפיקוח והרפורמה. בספטמבר 2019, בתגובה להכרזת סיעת המפלגה הדמוקרטית בבית הנבחרים על הליך הדחה נגד נשיא ארצות הברית דונלד טראמפ, אמרה מילר כי "ננסי פלוסי והדמוקרטים בבית הנבחרים הוכיחו כי לא יבחלו בדבר במטרה להטיל דופי בבחירות 2016 לנשיאות ולהוריד את הנשיא טראמפ מתפקידו בכל אמצעי הכרחי". בקונגרס ה-117 מילר חברה בוועדת התחבורה והתשתיות, בוועדה המיוחדת למשבר האקלים ובוועדת הפיקוח והרפורמה של בית הנבחרים. לצד דייוויד מקינלי ואלכס מוני, היא אחת משלושת נציגיה של וירג'יניה המערבית בבית הנבחרים האמריקאי. מדיה וקבצים בנושא קרול מילר בוויקישיתוף אתר האינטרנט הרשמי של קרול מילר (באנגלית) קרול מילר, ברשת החברתית אקס (טוויטר) קרול מילר, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) צוות מטרו ניוז, Miller announces US Congress bid, באתר http://wvmetronews.com, 20 ביולי 2017 (באנגלית) West Virginia Election Results: Third House District, באתר הניו יורק טיימס, 28 בינואר 2019 (באנגלית) אנה מור, W.Va. congressional delegation responds following Trump impeachment inquiry announcement, באתר wchstv.com‏, 25 בספטמבר 2019 (באנגלית)
מאיר קיי

מאיר קלמנסון (נולד בכ"ב בטבת תש"ן, 19 בינואר 1990), הידוע בשם הבמה שלו מאיר קיי, הוא אושיית רשת ומפיק אמריקאי-יהודי. קלמנסון נולד בברוקלין, ניו יורק, וגדל בניו הייבן, קונטיקט. את הקריירה שלו ביוטיוב התחיל במרץ 2010 כשהעלה את סרטונו הראשון "Bubby Luba's Song", בהשראת סבתו. מאז, בעידוד חבריו, המשיך קלמנסון להעלות סרטונים לאתר. סרטוניו, אשר זכו למאות מיליוני צפיות, מתאפיינים בעידוד נתינה, חסד, הכרת הטוב והפצת שמחה. נכון למרץ 2024 לערוץ היוטיוב שלו רשומים 331,000 משתמשים. הסרטונים שהעלה צברו למעלה מ-400 מיליון צפיות ברשתות החברתיות. ב-2014 העלה את הסרטון "High Five New York (כִּיף ניו יורק)", בו הוא רץ ברחובות ניו יורק ונותן כיף לאנשים שהרימו את ידיהם כדי לתפוס מונית. הסרטון הפך לוויראלי וצבר למעלה מ-2.5 מיליון צפיות ביוטיוב. בשנת 2017 הפיק את הווידאו קליפ לשירו של בני פרידמן, עברי אנכי, שצבר 27.5 מיליון צפיות, נכון למרץ 2024. בספטמבר 2020 הוציא סינגל משלו בשם "Great Day". ב-2023 השתתף בקליפ לשיר עבודת הלב של איציק דדיה ואריה קונסטלר. מדיה וקבצים בנושא מאיר קיי בוויקישיתוף מאיר קיי, ברשת החברתית פייסבוק מאיר קיי, ברשת החברתית אקס (טוויטר) מאיר קיי, ברשת החברתית אינסטגרם מאיר קיי, סרטונים בערוץ היוטיוב יוני קמפינסקי, החב"דניק שעשה מלחמת מים באמצע מנהטן, באתר ערוץ 7, ‏15 בספטמבר 2017 "Not your average Brooklyn hipster: Meet Meir Kalmanson | New Voices: The National Jewish Student Magazine". newvoices.org. נבדק ב-2017-12-20. Viral rabbi captures hearts of online ‘congregation’ via social media, the times of israel, ‏5 בפברואר 2017 "Meir Kalmanson". Jewish Week (באנגלית אמריקאית). נבדק ב-2017-12-20. "This Happy New Yorker Shares The Love, One High-Five At A Time". Huffington Post India (בIndian English). 2014-09-16. נבדק ב-2017-12-20. "Delightful bearded guy high-fives New Yorkers hailing cabs". New York's PIX11 / WPIX-TV (באנגלית אמריקאית). 2014-09-17. נבדק ב-2017-12-20. "Man Spreads Good Vibes Through N.Y.C. with High Fives". PEOPLE.com (באנגלית). נבדק ב-2017-12-20. "Meir Kalmanson". Algemeiner.com (באנגלית אמריקאית). נבדק ב-2017-12-20. בני פרידמן והרכב הססגוני: 'עברי אנוכי', באתר בחדרי חרדים, ‏6 בפברואר 2017 הווידאו קליפ לשיר עברי אנכי של בני פרידמן, באתר יוטיוב ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אבירי השולחן העגול

אבירי השולחן העגול הוא כינוי לאבירי המלך ארתור, דמויות אגדתיות של גיבורים בשריון המופיעים באגדות הארתוריאניות. האבירים היו עוזריו הראשיים של ארתור בכל נושאי הצבא, ולעיתים גם בשליטה בממלכה, מעמדם היה גבוה מאוד, ועד היום "אבירי שולחן עגול" משמש כינוי למקבל החלטות. המלך ארתור, שדגל בשוויון, רצה שכולם יהיו שווים לו, ולכן, על מנת שלא יהיה "ראש-השולחן", הושיב את כל אביריו מסביב לשולחן עגול, כשהוא עצמו יושב בשולחן כאחד האבירים. האגדות מספרות סיפורים רבים על השולחן העגול, בהם סיפורים על החרב אקסקליבר, שם דנו האבירים במתקפותיהם העתידיות. האבירים מוזכרים במקורות שונים, אך למרות ריבוי האזכורים שלהם, המקורות על פי רוב אינם תואמים זה לזה. במקורות שונים מופיעים מאפיינים שונים של האבירים. חלק מן האבירים מוזכרים שוב ושוב במקורות שונים, ואילו אחרים מוזכרים במקור אחד בלבד. גם כמות האבירים אינה אחידה, ומספרם נע בין 12 במקורות אחדים, ל-150, ואף יותר במקורות אחרים. אחד המאפיינים המפורסמים של אבירי השולחן העגול הוא "קוד האבירות", קוד התנהגות אצילי ומכובד שבבסיסו נאמנות. סר תומאס מאלורי שכתב את הספר על אבירי השולחן העגול, קבע את החוקים הבסיסיים של האבירות כך: לא לכעוס או לרצוח. לא לבגוד, ולהתרחק מבוגדים. לא להיות אכזר, ולהפגין רחמים כלפי מי שמבקש רחמים. לא להשתמש בכוח כנגד נשים. לא לצאת לקרב למען אהבה או הנאה ארצית. לשמש דוגמה לפשוטי העם. המלך ארתור סר לנסלוט דו לאק סר אקטור סר הליאן הלבן סר גלהאד סר פרסיבל סר גאווין מדיה וקבצים בנושא אבירי השולחן העגול בוויקישיתוף
כף דייוויס (מישור אדוארד השמיני)

כף דייוויס (באנגלית: Cape Davis) היא לשון יבשה (כף) עגולה, המכוסה בקרח בחוף הצפוני של מישור אדוארד השמיני באדמת מק. רוברטסון שבאנטארקטיקה. הכף ממוקמת 17 קילומטרים מזרחית למפרץ מגנט. הכף התגלתה ב- 12 בינואר 1930 על ידי משלחת החקר הבריטית, האוסטרלית והניו זילנדית לאנטארקטיקה בפיקודו של דאגלס מוסון. מוסון קרא לכף על שמו של קפטן ג'ון קינג דייוויס, שהיה קברניט הספינה בה הפליגו, והמשנה למפקד המשלחת. כף דייוויס באתר הסקר הגאולוגי של ארצות הברית כף דייוויס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
כף דייוויס

האם התכוונתם ל... אנטארקטיקה כף דייוויס (מישור אדוארד השמיני) – לשון יבשה במישור אדוארד השמיני באדמת מק. רוברטסון שבאנטארקטיקה כף דייוויס (ארץ אלזוורת') – לשון יבשה בקצה של חצי האי יוז בארץ אלזוורת' שבאנטארקטיקה דרום אפריקה כף דייוויס (דרום אפריקה) – לשון יבשה בדרום אפריקה קנדה כף דייוויס (נונאווט) – לשון יבשה בטריטוריית נונאווט שבקנדה
התמונות שבאלבום

"התמונות שבאלבום" הוא פזמון שכתב זאב נחמה, הלחינו נחמה ותמיר קליסקי וביצע חיים משה. השיר יצא לאור בשנת 1998. השיר "התמונות שבאלבום" נכלל באלבום של חיים משה, הנושא את שם השיר. באלבום זה שיתף פעולה חיים משה עם היוצרים עוזי חיטמן ואהוד מנור. אריה ברקוביץ עיבד את השיר. סגנון השיר הוא מוזיקה ים תיכונית. במצעד הפזמונים העברי השנתי של רשת ג' דורג השיר במקום השביעי. השיר עוסק בחד שיח של אזרח לבנו החייל. הדובר פונה בשיר לבנו המשרת בצה"ל, על רקע תמונות ילדות של בנו המופיעות באלבום תמונות. הדובר מביע את דאגתו ודאגת האם לבנם החייל, ואת התקווה שלא ייפגע בעת שירותו הצבאי. ב-15 בפברואר 2024 הוציאה שרית חדד גרסת כיסוי לשיר. בהמשך, צורף למיני-אלבום שהוציאה באותה השנה, אלבום געגועים. ב-29 בפברואר 2024 אירחו חבורת זהו זה בתוכניתם את חיים משה לביצוע משותף של השיר. מילות השיר "התמונות שבאלבום", באתר שירונט דויד פרץ, התמונות שבאלבום, באתר תרבות. il התמונות שבאלבום - דף שיר באתר הספרייה הלאומית מאיה כהן, "הנסיעה היטשטשה לי": מה קרה לשרית חדד כשנהגה ברכבה?, באתר ישראל היום, 15 בפברואר 2024 אלבום געגועים, 2024-05-09, נבדק ב-2024-07-13
הנרי חיבוקלצת

הנרי חיבוקלצת (באנגלית: Henry Hugglemonster) היא סדרת הנפשה ממוחשבת אירית-בריטית-אמריקאית-קנדית לילדים, המבוססת על הספר "I'm a Happy Hugglewug" שנכתב ואויר על ידי ניאם שארקי. הסדרה הופקה על ידי חברת ההפקה Brown Bag Films. הסדרה שודרה לראשונה בערוצי דיסני ג'וניור בבריטניה ובאירלנד ב-8 בפברואר 2013, ובארצות הברית ב-15 באפריל באותה שנה. בישראל הסדרה שודרה בערוץ דיסני ג'וניור בדיבוב לעברית החל משנת 2013 עד שנת 2015. לסדרה הופקו שתי עונות בעלות 49 פרקים באורך 22 דקות, כאשר כל פרק מחולק לשני פרקים משניים באורך 11 דקות. הסדרה עוסקת סביב חיי היומיום של מפלצת צהובה בשם הנרי ומשפחתו, אשר בכל פרק עוברים הרפתקאות חדשות. הסדרה מלמדת על ידידות והאהבה, בנוסף היא מלמדת על כישורים בסיסיים לגיל הרך כמו ספירה ורצפים. הסדרה כוללת שירים מקוריים המושמעים על ידי דמויות הסדרה. הנרי (Henry) - מפלצת צהובה בעלת חיבה למשחקי כדור. אוהב לעזור לחבריו ומשפחתו. סאמר (Summer) - מפלצת ורודה ואחותו הגדולה של הנרי. אוהבת לשיר ולרקוד. קובי (Cobby) - מפלצת כחולה ואחיו הגדול של הנרי. אוהב להמציא המצאות, דבר שעוזר בפתרון בעיות רבות. אבו (Daddo) - אבא של הנרי. דוור שכחן. אמא (Momma) - אמא של הנרי. מפלצת ורודה ומוזיקאית מוכשרת המנגנת על כלי נגינה רבים. דנזל (Denzel) - חברו הטוב ביותר של הנרי. יש לו תשוקה לחפירת מנהרות תת-קרקעיות. איזבלה (Izzy) - מפלצת כתומה וחברתו הטובה ביותר של הנרי. אסטל (Estelle) - ענקית בצבע סגול. החברה הגדולה, הנמרצת והאופטימית של הנרי. גרטי (Gertie) - אחת מחברותיו של הנרי. אוהבת לעשות דברים בזמן, לכן היא עונדת שעון. במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא. לורן סביר - הנרי עינת אזולאי - סאמר שיר כהן - קובי גלעד קלטר - אבו טליה ברקאי - אמא / אייבו יורם יוספסברג - סבו / אדוארדו עדן גמליאל - דנזל לירון כרקוקלי - איזבלה (2013) ספיר דרמון - אסטל אורלי קטן - סבתו / אמסטין מייה קדוש - גרטי (2015) אורלי תגר - דמויות שונות (2013 - 2014) את שיר הפתיחה של הסדרה ביצע גילן שחף בניהולו המוזיקלי של שרון בורגאוקר, שניהל גם את שאר השירים בסדרה. "הנרי חיבוקלצת", במסד הנתונים הקולנועיים IMDb (באנגלית) "הנרי חיבוקלצת", באתר דיסני+ סדרות (באנגלית) "הנרי חיבוקלצת", באתר Hulu סדרות (באנגלית) "הנרי חיבוקלצת", במסד הנתונים הקולנועיים KinoPoisk (ברוסית) הנרי חיבוקלצת, במיזם "אישים" לתיעוד היצירה הישראלית
דביר חבר

דביר חבר (נולד בשנת 1980) הוא קצין בצה"ל בדרגת אלוף-משנה, בתפקידו האחרון שימש מפקד יחידת רפאים. קודם לכן שימש מפקד חטיבת עודד, סגן מפקד חטיבת גולני ומפקד גדס"ר גולני. חבר, בנם של רבקה וזאב חבר מראשי מועצת יש"ע ומזכ"ל אמנה, נולד וגדל בקריית ארבע. התגייס לצה"ל בשנת 1998, ושובץ בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן מונה למפקד פלוגת מסלול בגדוד 12, בין היתר במהלך מלחמת לבנון השנייה. בהמשך שירת כמפקד פלוגה רובאית בגדוד 12. לאחר מכן מונה למפקד פלחה"ן גולני בין השנים 2008–2009, והוביל אותה בין היתר במהלך מבצע עופרת יצוקה. בהמשך שימש כמפקד בית הספר להכשרות בגדס"ר גולני. לאחר נפילת רס"ן אלירז פרץ בקרב ברצועת עזה, מונה במקומו לסגן מפקד גדוד 12. לאחר מכן שירת כמפקד מחזור בבא"ח גולני. בשנת 2015 הועלה לדרגת סא"ל ומונה לראש ענף גדס"ר במרכז לאימונים באש במל"י, ושירת בתפקיד עד שנת 2016. ב-23 ביוני 2016 מונה למפקד גדס"ר גולני, תפקיד אותו מילא עד דצמבר 2017. בהמשך שירת כסגן מפקד חטיבת גולני בין השנים 2017–2018. לאחר מכן מונה למפקד גדוד הדס בבה"ד 1 בין השנים 2018–2019. ב-18 בנובמבר 2019 הועלה לדרגת אל"ם ומונה למפקד חטיבת עודד, תפקיד אותו מילא עד שנת 2022. לאחר מכן שירת כמפקד מרכז לאימון מפקדות (מרא"ם)[דרוש מקור] בין השנים 2022–2023. ב-7 באוקטובר 2023, עם פתיחת מתקפת החמאס על עוטף עזה, קפץ חבר מביתו והצטרף ללחימה בקיבוץ רעים. זמן קצר לאחר מכן מונה למפקד יחידת רפאים, לאחר נפילתו של מפקד היחידה הקודם רועי לוי, בתחילת מלחמת חרבות ברזל. פיקד על היחידה במשך שישה חודשים שבהם השתתפה היחידה בלחימה אינטנסיבית ברצועת עזה. תחת פיקודו היחידה הרגה מאות מחבלים, ללא נפגעים ליחידה. בנוסף, לא פגעה בכוחות צה"ל באף היתקלות אש כוחותינו למרות חודשי לחימה רבים והפעלת אש אינטנסיבית בצמוד לכוחות.[דרוש מקור] ב-20 באפריל 2024 פרש מיידית מהפיקוד על היחידה, בשל אי מינויו למפקד הקבוע שלה, לאחר שהוחלט שהפיקוד על היחידה יעבור לאלוף-משנה טל אשור. חבר מתגורר בסוסיא, נשוי לרותם ואב לארבעה. מדיה וקבצים בנושא דביר חבר בוויקישיתוף אמיר בוחבוט‏, "אש בכל הכוח": המג"ד משחזר את הקרב הראשון מול דאעש בגולן, באתר וואלה, 30 בדצמבר 2016 כאן קודקוד, באתר חדשות 13, 30 באפריל 2017 חנן גרינווד, "בבוקר אני בשטח, בערב אני עושה כביסה", באתר ישראל היום, 30 באפריל 2020 מאמרים פרי עטו מכתב לחייל שלי: "מותך לא היה לשווא", באתר ‏מאקו‏, 14 באפריל 2013 חדשות כיפה, ‏סבב מינויים נרחב בצה"ל, הכולל קצינים סרוגים רבים, באתר כיפה, 26 בספטמבר, 2019 דביר חבר, ‏מכתב לחייל שלי: "מותך לא היה לשווא", באתר ‏מאקו‏, 14 באפריל 2013 אמיר בוחבוט‏, "אש בכל הכוח": המג"ד משחזר את הקרב הראשון מול דאעש בגולן, באתר וואלה, 30 בדצמבר 2016 אז כיצד נעצב יחד קצינים מעולים לצה"ל של המחר? כנסו וגלו, באתר צה"ל, 25 בדצמבר 2018 יואב זיתון, להקות הרחפנים שחיסלו 100 מחבלים: תיעוד מיוחד עם יחידת רפאים, וההקלטה האחרונה של המפקד שנפל, באתר ynet, 28 בדצמבר 2023 מח"ט שנלחם בעזה החליט לעזוב את תפקידו, באתר ערוץ 7, 24 באפריל 2024
האיניילורוס

האיניילורוס (שם מדעי: Hyainailurus) הוא סוג של יונק נכחד ממשפחת ההאיניילוריים, אשר חי בתקופת המיוקן. המאובנים שלו התגלו באירופה, אסיה ואפריקה. בסוג זה נכללו 3 מינים. יונק קדום זה היה קרובו של ההאינדון, דמוי הצבוע ולעיתים נחשב לשייך לאותו סוג. הוא הגיע לגובה מטר ולמשקל של 500 קילוגרם, אחד מהגדולים בבני משפחתו לצד הסימבאקובוואה והמגיסטותריום מאפריקה, אך הוא היה ההאינדון הגדול ביותר באסיה. מבנה גופו דמה לזה של צבוע עם רגליים קצרות ולסתות חזקות שנועדו למחוץ עצמות בנשיכה. ככל הנראה הוא היה אוכל נבלות. מדיה וקבצים בנושא האיניילורוס בוויקישיתוף האיניילורוס, באתר האנציקלופדיה של החיים (באנגלית) האיניילורוס, באתר GBIF (באנגלית)
שחר קמתי להודות

שחר קמתי להודות היא סליחה לאשמורות מאת רבי שלמה אבן גבירול, שנועדה למעמדי הסליחות בחודש אלול ובעשרת ימי תשובה. היא נקלטה בסדר הסליחות במנהגי אשכנז, בנוסח איטליה (גם בשחרית של יום הכיפורים), ובסדר "שפתי רננות" (סדר סליחות כמנהג טריפולי וג'רבה), ובעבר גם בנוסח רומניא. הסליחה ידועה גם בשל הרפרן שלה, נפשי בשאלתי ועמי בבקשתי. תוכן הסליחה מבוסס על כך שבעקבות חורבן בית המקדש לא ניתן יותר להקריב את הקרבנות המכפרים, ועל כן אין ברירה אלא לבקש שמילות התפילה והוידוי תשמשנה כתחליף לעבודת הקורבנות במטרה לרצות את הקב"ה, ולזכות בחיים. בסוף כל מחרוזת של הסליחה מופיע הפזמון החוזר, המשתמש בביטוי של אסתר המלכה: ”נַפְשִׁי בִּשְׁאֵלָתִי וְעַמִּי בְּבַקָּשָׁתִי”. במשפט זה מודגש שבקשת החיים של המשורר אינה רק בקשה אישית על חייו שלו, אלא בקשה לחיי העם כולו. באקרוסטיכון רמוז שם המחבר (שלמה הקטן - חזק). בהשפעת הסליחה הזו חוברה סליחה נוספת, "יושב בסתר עליון מגני וצנתי", שגם בה הפזמון החוזר הוא "נפשי בשאלתי ועמי בבקשתי". שחר קמתי, בביצוע הראל טל, באתר הידברות מילות הסליחה בסליחות ליום חמישי, באתר Sefaria הלשון על פי הפסוק "יש שכר לפעולתך", ספר ירמיהו, פרק ל"א, פסוק ט"ו. הלשון על פי הפסוק "וזאת לפנים בישראל", מגילת רות, פרק ד', פסוק ז'. רעיון הכפרה הוא על פי הפסוק "אם יהיו חטאיכם כשנים כשלג ילבינו", ספר ישעיהו, פרק א', פסוק י"ח. הקישור לקרבן הוא במאמר חז"ל על שעיר המשתלח במשנה, מסכת יומא, פרק ו', משנה ח': "וכשהגיע שעיר למדבר היה הלשון מלבין שנאמר אם יהיו חטאיכם כשנים כשלג ילבינו". הסיומת היא שיבוץ של לשון הכתוב בספר ויקרא, פרק י"ג, פסוק י"ג: "כֻּלּוֹ הָפַךְ לָבָן טָהוֹר הוּא". המשורר משתמש בלשון הפסוק ספר הושע, פרק ג', פסוק ד': "אֵין מֶלֶךְ וְאֵין שָׂר וְאֵין זֶבַח וְאֵין מַצֵּבָה". השורש של "תודה" ושל "וידוי" זהים, ולכן מבקש המשורר שווידויו יחשב לו כקרבן תודה. הווידוי מכונה בשם "תודה" גם בלשון הפסוק ספר יהושע, פרק ז', פסוק י"ט "וְתֶן לוֹ תוֹדָה וְהַגֶּד נָא לִי מֶה עָשִׂיתָ אַל תְּכַחֵד מִמֶּנִּי". צירוף מילים זה, שמוכר לנו לראשונה בפיוט זה מפרי עטו של רבי שלמה אבן גבירול, שימש לאחר כמאה שנה או יותר את מחבר הפיוט הידוע מעוז צור, לפתיחת הפיוט שלו. צירוף זה בנוי על הפסוק בספר תהלים, פרק ל"א, פסוק ג': "הֱיֵה לִי לְצוּר מָעוֹז לְבֵית מְצוּדוֹת לְהוֹשִׁיעֵנִי", והצירוף "צור ישועתי" מופיע בפסוק אחר (ספר תהלים, פרק פ"ט, פסוק כ"ז): "הוּא יִקְרָאֵנִי אָבִי אָתָּה אֵלִי וְצוּר יְשׁוּעָתִי". שד"ל, מבוא למחזור בני רומא, עמ' 65; מנחם עמנואל הרטום, מחזור מנהג איטלייאני לפי הנהוג בכל הקהילות, ירושלים תשס"ה, כרך שני, עמ' 964, באתר אוצר החכמה (צפייה מוגבלת למנויים) וכרך שלישי, עמ' 456, באתר אוצר החכמה (צפייה מוגבלת למנויים); שפתי רננות, ג'רבה ה'תש"ו, עמ' 56, באתר אוצר החכמה (צפייה חופשית – מותנית ברישום). מגילת אסתר, פרק ז', פסוק ג'.
לגנוסוכוס

לגנוסוכוס (שם מדעי: Laganosuchus; משמעות השם: "laganon" - פנקייק, "souchos" - תנין, כלומר: "תנין הפנקייק") הוא סוג נכחד של דמוי-תנין, אשר חי לפני 95 מיליון שנה בקרטיקון העליון. המאובנים שלו התגלו בידי החוקרים פול סרנו והנס לארסון במשלחת מ-2009 שמצאה מינים שונים של דמויי-תנינאים כמו הקפרוסוכוס והאנטוסוכוס. בסוג זה נמצאו שני מינים. הראשון נמצא בתצורות אקאר (Echkar Formation) שבניז'ר והשתייך למין L. thaumastos. מין נוסף, L. maghrebensis נמצא בדרום-מזרח מרוקו. ללגוסוכוס גולגולת ולסת שטוחות שדמו במראם לפנקייק עגול. אורך הגולגולת הגיע למטר אחד ואורך הגוף עד ל-6 מטרים. תנין זה עוצב למארב תת-מיימי בצורה שנתנה לו להמתין בשכיבה על הקרקעית וללכדו כל יצור קטן כמו דגים, חסילונים ויצורי מים נוספים ששחו בקרבת מקום ולא חשדו שהלסת שייכת לתנין. אז התנין סגר את הלסת במהירות ולכד עם שיניו את היצור הקטן. הוא חי במקווי מים רדודים שהיו נפוצים אז איפה שהיום מדבר סהרה. ייתכן שהפצת המדבר העצום גרמה להכחדתו והכחדת הדגים שחיו סביבו. אגיסוכוס - תנין בעל לסת שטוחה דומה מדיה וקבצים בנושא לגנוסוכוס בוויקישיתוף לגנוסוכוס, באתר GBIF (באנגלית)
רמונה מנסקו

רמונה ניקול מנסקו (ברומנית: Ramona Nicole Mănescu;‏ נולדה ב-6 בדצמבר 1972 בקונסטנצה) היא פוליטיקאית ועורכת דין רומנייה, בין התאריכים 24 ביולי 2019 – 4 בנובמבר 2019 כיהנה כשרת החוץ של רומניה, בממשלת ויוריקה דנצ'ילה השנייה. רמונה מנסקו היא האישה השנייה בתולדות רומניה שמילאה את התפקיד של שרת החוץ, אחרי אנה פאוקר שכיהנה בתחילת שלטון המפלגה הקומוניסטית בשנים 1952-1948. בשנים 2013-2007 ו-2019-2014 כיהנה כחברת הפרלמנט האירופי מטעם המפלגה הלאומית ליברלית הרומנית, (עד יולי 2017), שהייתה פעילה בקבוצת המפלגה העממית האירופית. בתקופה יולי 2017-אוגוסט 2019 ייצגה את ברית הליברלים והדמוקרטים של רומניה ALDE, המקורבת לקבוצת ברית הליברלים והדמוקרטים למען אירופה. כנציגה של קבוצת המפלגה העממית האירופית כיהנה מנסקו כחברה בוועדה הפרלמנטרית האירופית לענייני חוץ, סגן יושבת ראש המשלחת ליחסים עם ארצות המשריק וחברה ממלאת מקום בוועדה לתחבורה ותיירות ובמשלחת ליחסים עם חצי האי ערב. בשנים 2014-2012 כיהנה כשרת התחבורה והתשתיות בממשלת ויקטור פונטה השנייה. אחרי פרישת מפלגתה ALDE מממשלת דנצ'ילה באוגוסט 2019, העדיפה להישאר שרת חוץ בממשלה ולעזוב את המפלגה. רמונה ניקול - בשמה בלידה- בולבוצ'אנו נולדה בשנת 1972 בעיר קונסטנצה כבת של מיכאי בולבוצ'אנו, טכנאי של חיל הים הרומני ושל אשתו אנה. היא למדה בתיכון "אובידיוס" בקונסטנצה. אחר כך סיימה תואר ראשון במשפטים באוניברסיטת בוקרשט .עבדה בשנים 2005-2000 כעורכת דין עצמאית ועסקה בין השאר בעסקי נדל"ן. למדה בהמשך במכון הדיפלומטי שליד משרד החוץ הרומני (2006), באקדמיה הלאומית למודיעין, במכללה הגבוהה לביטחון לאומי (2006 - בה הציגה עבודה על תעשיית הביטחון הרומנית). היא בעלת תואר שני ביחסים בינלאומיים ובאינטגרציה אירופית מבית הספר הלאומי ללימודי מדינה ומנהל (2006) בשנת 2008 נבחרה על ידי המגזין The Parliament Magazine כ"פרלמנטר האירופי של השנה" בקטגוריה "חינוך ותרבות", היא ובעלה ידועים כמקורבים למנהיג לשעבר של המפלגה הלאומית ליברלית, קרין אנטונסקו. רמונה מנסקו נשואה לרארש מנסקו, ראש מועצת הרובע השישי של בוקרשט ויש להם שני ילדים: ולאד ודראגוש. תחביבה בעבר היה האתלטיקה וכיום - הניווט והטיס. מדיה וקבצים בנושא רמונה מנסקו בוויקישיתוף רמונה מנסקו, ברשת החברתית פייסבוק רמונה מנסקו, ברשת החברתית אקס (טוויטר) רמונה מנסקו, סרטונים בערוץ היוטיוב באתר הפרלמנט האירופי באתר משרד החוץ הרומני
סוכודוס

סוכודוס (שם מדעי: Suchodus; משמעות השם: "שן תנין") הוא סוג של זוחל ימי דמוי-תנין נכחד, שחי בסוף תור היורה לפני 167-160 מיליון שנה מזמננו. זוחל זה היה קרובם של הדקוזאורוס והגיאוזאורוס וחי באוקיינוס ובימים שלחופי אירופה. המאובנים נמצאו בצרפת ובריטניה. סווג לראשונה ב-1890 בידי החוקר האנגלי ריצ'רד ליידקר. הסוכודוס היה בעל מראה תנין עם חרטום חרוטי שבתוכו שיניים מחודדות, סנפירים כתחליף לרגליים, גוף רך ללא קשקשים נוקשים וזנב ארוך בעל אונות כשל לווייתנים. הוא שחה במי האוקיינוס וניזון בעיקר מדגים ורכיכות. אורכו הגיע ל-4.5-4.7 מטר, די קצר יחסית למשפחתו. בסוג זה ישנם 2 מינים: Suchodus brachyrhynchus Suchodus durobrivensis, מין שעבר לפי כמה חוקרים לסוג מטריורינכוס זוחל ימי זה הופיע במשחק עולם היורה: המשחק. מדיה וקבצים בנושא סוכודוס בוויקישיתוף סוכודוס, באתר האנציקלופדיה של החיים (באנגלית) סוכודוס, באתר GBIF (באנגלית)
האופיוזאורוס

האופיוזאורוס (שם מדעי: Hauffiosaurus; מילולית: "הזוחל של האוף", על שם מוזיאון האוף שבבאדן-וירטמברג, גרמניה) הוא סוג של זוחל ימי ממשפחת הפליוזאוריים שחי לפני 180–182 מיליון שנה מהיום במשך תחילת היורה. המאובנים שלו התגלו בגרמניה ובחבל יורקשייר שבבריטניה. סוג זה תואר לראשונה בידי פרנק אוקפי ב-2001. חלק מהמינים הועברו מהסוג מקרופלטה. יצור ימי זה היה קרובו של הליופלרודון הענקי, אך אורכו הגיע ל-3.4 עד ל-4.8 מטר ואורך הגולגולת הגיע ל-43 ס"מ. היו לו סנפירים רחבים שאיתם נע ביעילות במים, זנב שטוח מאחוריו וצוואר ארוך עם ראש רחב מלא בשיניים מחודדות והמצח היה בעל בליטה קדמית. הוא דמה במראה לפלסיוזאורוס, אשר נמצא באזורים דומים. מזונו העיקרי של זוחל זה היה דגים ורכיכות. זוחל זה הופיע במשחק עולם היורה: המשחק. מדיה וקבצים בנושא האופיוזאורוס בוויקישיתוף האופיוזאורוס, באתר GBIF (באנגלית)
פאנוכטוס

פאנוכטוס (שם מדעי: Panochthus; פירוש שמו: "מלא בבליטות") הוא סוג נכחד של ארמדיל ענקי מקבוצת הגליפטודוניים, אשר חי במישורי הפמפס המכונים "Gran Chaco" ומצויים בצפון ארגנטינה, ברזיל, בוליביה, פרגוואי ואורוגוואי בתקופת הפליסטוקן. הפאנוכטוס היה אחד הארמדילאים הגדולים בעולם אך היה קטן מיצור שחי באותו אזור - הדואדיקורוס. הוא הגיע לגובה 3 מטרים ולמשקל של 1,500 ק"ג. גופו וראשו כוסה בגרמי שריון בדומה לארמדילים מודרניים. הזנב היה מורכב מלוחיות קטנות יותר שכוסו בקוצים קצרים להגנה. בעת הצורך הפאנוכטוס היה יכול להשתמש בזנב זה כדי לחבוט בטורף שלא עזב אותו. אלו היו יצורים איטיים ואוכלי עשבים שרעו בערבות הגדולות עד לשלהי הפליסטוקן. מדיה וקבצים בנושא פאנוכטוס בוויקישיתוף פאנוכטוס, באתר GBIF (באנגלית)
סיירה פלאדה (סרט)

סיירה פלאדה (בפורטוגזית: Serra Pelada) הוא סרט דרמה ברזילאי משנת 2013, שכתב וביים הייטור דאליה, בכיכובם של ג'וליאנו קזאנקה, חוליו אנדרדה, סופי שארלוט, ואגנר מורה, ומתאוס נאכטרגאייל. הסרט עוקב אחר סיפורם של שני גברים בסיירה פלאדה, אחד המכרות הגדולים בעולם. החברים ג'וליאנו וג'ואקים עוזבים את סאו פאולו בחיפוש אחר חלום הזהב. השנה היא 1978. השניים מגיעים יער האמזונאס כמו שאלפי גברים רבים אחרים הגיעו אליו. מלאים חלומות ואשליות. אבל החיים במחנה משנים הכל. האובססיה לעושר וכוח הורסת אותם. ג'וליאנו הופך לגנגסטר. יואקים משאיר את כל ערכיו מאחור. ג'וליאנו קזארה — ג'וליאנו ז'וליו אנדראדה — ג'ואקים סופי שרלוט — תרזה ואגנר מורה — לינדו ריקו מתאוס נאכטרגאייל — קרבאליו אלין פורטו — איזבל ליו אריסון — מרסלו הבמאי הייטור דאליה אמר ל-UOL כי סיירה פלאדה הוא הסרט הכי קשה שעשה אי פעם. "כשעלה הרעיון של הסרט, חשבתי: 'מדוע איש לא חשב לעשות את הסרט הזה קודם? 'וכשצילמתי הבנתי למה. כמעט ולא ניתן היה לעשות זאת. זה היה מאוד מורכב. זה היה הסרט הכי קשה שאי פעם עשיתי". לדברי דאליה, היה קשה לספר את סיפורו של מחנה שהתמקד בגברים החיים בתנאים רעועים ועומדים בפני פקודות של בעלי אזורי הכרייה. "אנחנו מדברים על אירוע ברזילאי חשוב למדי בהיסטוריה המודרנית שלנו. הבלת הזהב הגדולה ביותר של התקופה המודרנית. הריכוז הגבוה ביותר של עבודת כפיים מאז הפירמידות של מצרים, שהיו בה 4,000 איש. בסיירה פלדה עבדו כמאה אלף איש". צילומי הסרט תוכננו להיערך בפארה, אבל בסופו של דבר נערכו בפאוליניה, סאו פאולו, לאחר שוואלה וממשלת מדינת האמזונס סירבו לספק תמיכה להפקה. המפיקה טטיאנה קווינטלה אישרה כי וואלה הטילו וטו על הצילומים בפארה, אך הסבירה כי בימוע ההפקה שם לא תהיה מעשית. "לא היה לנו שום תקציב ללוגיסטיקה וביטחון של הצוות שלנו. אז החלטנו לצלם את הסרט בסאו פאולו". "סיירה פלאדה", במסד הנתונים הקולנועיים IMDb (באנגלית) "סיירה פלאדה", באתר נטפליקס "סיירה פלאדה", באתר AllMovie (באנגלית) "סיירה פלאדה", באתר Rotten Tomatoes (באנגלית) "סיירה פלאדה", במסד הנתונים הקולנועיים KinoPoisk (ברוסית) Festival do Rio: 'Serra Pelada' é um autêntico faroeste amazônico - Celebridades - Notícia - VEJA.com כריית זהב בסיירה פלאדה, ברזיל Serra Pelada- Cinema Brasileiro - Globo Filmes Filme Serra Pelada é destaque no encerramento do Festival do Rio - Portal Vermelho